open-index/open-wikipedia-markdown huggingface dataset:
Phyxelididae

* Se systematisk inndeling

**Phyxelididae** er en gruppe (familie) av edderkopper som tilhører undergruppen Entelegynae i gruppen Araneomorphae.

## Utseende
Små til middelsstore (3,5–15&nbsp;mm), brunlige, langbeinte edderkopper. De har åtte øyne som omtrent er ordnet i to tverr-rader.

## Levevis
Disse artene spinner litt uregelmessige matte- eller traktformede fangstnett av såkalt *cribellat* silke, som er fintrådet og bølgete. I motsetning til mange andre edderkoppers cribellate silke er den produsert av denne familien også klebrig. Familien finnes særlig i høytliggende skoger.

## Utbredelse
De aller fleste artene lever i den østlige delen av Afrika inkludert Madagaskar. Dessuten er familien kjent fra det østlige middelhavsområdet (Tyrkia og Kypros) og fra Borneo og Sumatra.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Overfamilie Titanoecoidea
******** Familie **Phyxelididae** Lehtinen, 1967
********* Slekten *[[Ambohima]]* Griswold, 1990 (Madagaskar)
********* Slekten *[[Kulalania]]* Griswold, 1990 (Kenya)
********* Slekten *[[Lamaika]]* Griswold, 1990 (Sør-Afrika)
********* Slekten *[[Malaika (edderkopp)|Malaika]]* Lehtinen, 1967 (Sør-Afrika)
********* Slekten *[[Matundua]]* Lehtinen, 1967 (Sør-Afrika)
********* Slekten *[[Namaquarachne]]* Griswold, 1990 (Sør-Afrika)
********* Slekten *[[Phyxelida]]* Simon, 1894 (Afrika, Madagaskar, Kypros, Tyrkia)
********** *[[Phyxelida anatolica]]* Griswold, 1990 – Kypros og Tyrkia
********* Slekten *[[Pongolania]]* Griswold, 1990 (Sør-Afrika)
********* Slekten *[[Themacrys]]* Simon, 1906 (Sør-Afrika)
********* Slekten *[[Vidole]]* Lehtinen, 1967 (Sør-Afrika)
********* Slekten *[[Vytfutia]]* Deeleman-Reinhold, 1986 (Sumatra, Borneo)
********* Slekten *[[Xevioso (edderkopp)|Xevioso]]* Lehtinen, 1967 (Afrika)

## Kilder
* Griswold, C.E. (2000) "Afromontane" spiders in Madagascar (Araneae, Araneomorphae, Cyatholipidae, Phyxelididae, Zorocratidae). Side 345-453 i: Lourenco, W.R. og Goodman, S.M. (red.): Diversité et Endemisme á Madagascar. Mémoires de la Société de Biogéographie, Paris. http://research.calacademy.org/files/Departments/ent/2000_Griswold_Afromontane_Spiders_Madagascar_Mem_Soc_Biogeog_Paris.pdf

## Eksterne lenker
* 
* Bilde av en art fra Sør-Afrika
Kriminalomsorgens høgskole og utdanningssenter KRUS

**Kriminalomsorgens høgskole og utdanningssenter** **KRUS** er en utdanningsinstitusjon i Lillestrøm i Lillestrøm kommune. Høgskolen utdanner fengselsbetjenter og verksbetjenter, de driver forskning og tilbyr etter- og videreutdanning for Kriminalomsorgen og kriminalomsorgens samarbeidspartnere.

## Historikk

### Fengselsskolen
Skolen ble etablert i 1937 under navnet Fengselsskolen for å tilby et kortere kurs for det som da ble kalt underordnede tjenestemenn i fengselsvesenet eller fengselstjenestemenn. I 1950 ble kurset utvidet til ti uker. I 1959 ble kurset utvidet til en ettårig utdanning som bestod av et halvt års praksis og et halvt års teoriundervisning. I 1987 endret skolen navn til Kriminalomsorgens utdanningssenter. I 2012 ble utdanningen utvidet til en toårig høgskolekandidatgrad. I 2016 ble navnet endret til Kriminalomsorgens høgskole og utdanningssenter. 

I perioden 1959–1984 holdt Fengselsskolen til i en brakkebygning inne på Oslo kretsfengsels område. I 1984 flyttet Fengselsskolen til Teisen i Oslo, hvor den på leiebasis fikk overta gamle Teisen gymnas. 

### KRUS
I 1987 ble Fengselsskolen omdøpt til Kriminalomsorgens utdanningssenter, noe som også markerte at utdanningen hadde endret karakter. I 2001 ble navnet endret på nytt, til Kriminalomsorgens høgskole og utdanningssenter KRUS.

Våren 2014 ble det besluttet at KRUS skulle flytte til Lillestrøm. Den 8. juni 2015 var skolen på plass i det nye bygget, som har fått navnet Kriminalomsorgens hus fordi det i tillegg til KRUS rommer Kriminalomsorgsdirektoratet (KDI) og Kriminalomsorgen region øst.

## Utdanningen
Fengselsbetjentutdanningen ble i 2012 godkjent høgskole av Nasjonalt organ for kvalitet i utdanningen (NOKUT). Fengselsbetjentutdanningen er en toårig utdanning som fører frem til den akademiske graden *Høgskolekandidat i straffegjennomføring*. Utdanningen gjennomføres med lønn. Den teoretiske grunnutdanningen foregår ved KRUS i Lillestrøm i første og fjerde semester. Andre og tredje semester gjennomføres som praktisk-teoretisk opplæring under utplassering ved et fengsel i ett år.  

Høsten 2020 ble første kull med studenter som fikk tittelen Bachelor i straffegjennomføring uteksaminert. KRUS har siden 2019 kunnet tilby et deltidsstudium for Bachelorpåbygg for personer med bestått Høgskolekandidat i straffegjennomføring eller tilsvarende utdanning. 

KRUS gir også kriminalomsorgsfaglig utdanning (ikke med studiepoeng) til verksbetjenter. 

## Referanser


## Eksterne lenker
* Kriminalomsorgens Utdanningssenter, KRUS – offisielt nettsted
* Utdanningsforløp, fengselsbetjent-studiet
Mjölnarens Iréne

**«Mjölnarens Iréne»** er en svensk skilingtrykkpastisje, hvor Leon Landgren i 1953 skrev melodien samt et vers og hvor Åke Gerhard kompletterte med refreng og ytterligere vers.

Sangteksten handler om gamle dager, hvor to gutter er uenige om en pike og nevner daler, som riksdaler ble kalt i Sverige, noe som røper at handlingen utspiller seg før myntreformen i Sverige i 1873.

Den første berømte innspillingen ble gjort av sangeren Thory Bernhards i 1954. Samtidige versjoner ble gjort på svensk av Lily Berglund, Britt-Inger Dreilick, Eric Jonsson, Elsy Lindgren, Ann Siever, Marion Sundh og Solveig Winberg. Bernhards gjorde i 1989 en nyinnspilling. Den ble utgitt på albumet *Kärlek genom åren*.

Sangen, med dansebandet Wizex, lå på Svensktoppen 11. september 1988- 8. januar 1989, hvor den havnet som nummer én.

«Mjölnarens Iréne» har også blitt spilt inn på plate av Schytts på albumet Dans Hålligång 13. Også Matz Bladhs og hardrockgruppen Black Ingvars har spilt inn sangen.

Gøsta Berg har skrevet en dansk tekst, som har blitt spilt inn på plate av Gry Holdorf og av Lørdagspigerne under tittelen «Møllerens Mari».

Harry Jensen har skrevet en annen dansk tekst som heter «Møllerens Marie». Den har blant annet blitt spilt inn på plate av gruppen The Kandys og utgitt på dens album *De største af de første* i 2001.

Saukki Paavo Tiusanen har skrevet en finsk tekst «Myllärin Irene» og har blitt spilt inn på plate av Harry Thiel.

## Norsk versjon
Juul Hansen har skrevet en norsk tekst. Den norske tittelen er «Møllerens Iréne», men i enkelte innspillinger blir hun også bare kalt for Iren. Den er gjort på en rekke plater, blant annet av Inger Jacobsen, De Syngende Husmødre, og Rita Engebretsen på *[[Frem fra Glemselen kap.17]]*.
### Innspillinger

## Referanser


## Kilder
**Myggans nöjeslexikon*
Norway Exports

***Norway Exports*** er en engelskspråklig eksportpublikasjon som informerer og markedsfører norske næringsinteresser i utlandet. I løpet av et år produseres en rekke sektorpublikasjoner innenfor emnene norsk olje og gass, forskning og utvikling, energi og miljø, fiskeri og martimnæring.

Utgavene inneholder artikler som omhandler viktige utviklinger både nasjonalt og internasjonalt, samt bedriftspresentasjoner. De ulike utgavene distribueres til blant annet norske konsulater, en rekke internasjonale messer og gjennom samarbeidspartnere. Publikasjonene bærer det norske Utenriksdepartementet design og logo, og det har vært en kanal for norsk eksportindustri siden 1957. Norske bedrifter har muligheten til å vise hva de har å by på innen sin sektor, samt fremstilles i relasjon til oppdatert informasjon og trender innen området.

## Utgiver
Findexa forlag er nå utgiver av eksportpublikasjonen, som tidligere var en del av informasjonsavdelingen til Norges Eksportråd.

## Se også
* Internasjonal handel
* Norges Eksportråd

## Eksterne lenker
* Norway Exports
* Nortrade.com
Karl Bomansson

**Karl August Bomansson** (født 5. april 1827, Saltvik, død 7. februar 1906, Helsingfors) var en finsk historiker, statsarkivar 1870-83. Fra 1862 var han dosent i historie ved Helsingfors universitet.

Allerede i 1853 arbeidet han med å ordne og fortegne senatets arkiv, og var den drivende kraften bak arkivets omvandling til et moderne statsarkiv. Middelalderforskningens første glansperiode varte fra midten av 1800-tallets til 1900-tallets første tiår. Som vitenskapsmann var han først og fremst interessert i Ålands historie. Han skrev *Kastelholm* (1956), *Om Ålands folkminnen* (1859), som var den første egentlige avhandlingen i arkeologi i Finland. Bomansson deltok i utgravninger på Kökar i 1867. 

Bomanssons syttenårige assistent var Johan Reinhold Aspelin. 

## Referanser


## Kilder
* Bomansson, Karl August i Uppslagsverket Finland (webutgave, 2009)
Flint Juventino Beppe

**Flint Juventino Beppe** (født 27. mai 1973) er en norskfødt tysk komponist, filmskaper, kunstner og produsent.

Beppe har komponert ca. 200 klassiske verk, mer enn 80 opuser inkludert stykker for piano, fløyte, klarinett, fiolin, bratsj, cello, kontrabass og strykeorkester samt symfoniske dikt og en symfoni. Han har samarbeidet med Philharmonia Orchestra, Emily Beynon, Rune Bergmann, Wolfgang Plagge, Ari Rasilainen, Kringkastingsorkesteret, Sir James Galway og Vladimir Ashkenazy. Beppe er medlem av Deutscher Komponistenverband (Det tyske komponistforbund). 

Beppe var tidligere kjent som Fred Jonny Berg, og ble i 2010 presentert i dokumentarfilmen *Å puste ut musikk* (News on Request AS) på *Fakta på lørdag* (NRK). Han er født i Harstad og har tidligere hatt Rognan i Saltdal som bosted. Han anser naturen i Saltdal som en av sine muser for komponering. Etter å ha bodd og arbeidet flere år i Berlin, ble Beppe tysk statsborger i oktober 2020. Beppe har tyske aner.

Beppe er diagnostisert med Tourettes syndrom og Aspergers syndrom, og er medstifter i den ideelle foreningen Philobretto på Rognan som blant annet har som formål å bidra til åpenhet omkring mental helse via kunstproduksjoner.

## Diskografi
Beppe har som komponist har bidratt på 15 album. To av disse, *[[Flute Mystery]]* og *[[Remote Galaxy]]*, er utgitt på plateselskapet 2L og ble nominert til en Grammy Award i kategorien Best Immersive Audio Album i henholdsvis 2010 og 2015. Han har også utgitt flere album der han selv som utøvende artist framfører egenkomponerte sanger og dikt, blant annet *[[Mine Dager]]* og *[[Takkatakakk]]*.

## Referanser


## Eksterne lenker
* 
* Flint Juventino Beppes offisielle nettside 
* Philobretto – The FJB Unlimited Foundation
* Naturlig mann i naturlig film (Avisa Nordland)
* Klare for verdenspremiere på symfoni fra Saltdal (Saltenposten)
* 2L plateselskap
Eduard Bernsdorf

**Eduard Bernsdorf** (1825–1901) var en tysk  musikkritiker, komponist og pianist.

Bernsdorf var elev av blant annet  Friedrich Schneider og Adolf Bernhard Marx, og virket det meste av sitt liv i Leipzig. I dag er han mest kjent som utgiver og en viktig medarbeider i musikkleksikonet *Neues Universal-Lexikon der Tonkunst*  som ble publisert i Leipzig i 1856 og i Offenbach i 1861. Bernsdorf arbeidet også som musikkskribent og sjefskritiker i tidsskriftet *Signale für die musikalische Welt*.

Det er overlevert noen klaverstykker (sonater og lieder) etter Bernsdorf.

## Verk i utvalg
;Musikk
* *Capriccio für Pianoforte. Op. 6*. Kistner, Leipzig 1853.
* *Allegro appassionato für Pianoforte. Op. 8*. Kistner, Leipzig 1854.
* *Klavierstück im heitern Ton. Op. 12*. Kistner, Leipzig 1855.
* *Phantasie für das Pianoforte. Op. 15*. Hofmeister, Leipzig 1855.
* *Ein sel'ger Augenblick*.

;Skrifter
* *K. Freigedank und das Judenthum in der Musik*.  I *Neue Zeitschrift für Musik* (NZfM) Jg. 33, nr. 31, 15. oktober 1850, s. 185-188, online (PDF; 588&nbsp;KB).
* *Neues Universal-Lexikon der Tonkunst für Künstler, Kunstfreunde und alle Gebildeten*. Schäfer, Dresden (bd. 3: André, Offenbach) 1856–1865.

## Litteratur
* *Ein Komponist der Gegenwart*. I *Fliegende Blätter für Musik. Wahrheit über Tonkunst und Tonkünstler* bd. 3, hefte 1, 1857,  s. 43-46.

## Referanser
Roy Buchanan

**Roy Buchanan** (født 23. september 1939 i Arkansas, USA, død 14. august 1988 i Fairfax, Virginia) var en amerikansk gitarist og blues-musiker. 

Som soloartist ga han ut to gullalbum tidlig i sin karriere. Til tross for at han aldri klarte å oppnå noen stjernestatus blir han fortsatt betraktet som en svært innflytelsesrik gitarist i USA. Han ble rangert som nummer 57 på Rolling Stone-lista over de «100 beste gitaristene gjennom tidene». 

Buchanan mangeårige problemer angående alkohol- og stoffmisbruk ble forverret ettersom tiden gikk, og det kulminerte den 14. august 1988, da Buchanan ble arrestert for offentlig beruselse. Noen få timer senere ble han funnet hengende etter sin egen skjorte i sin fengselscelle i Fairfax County, Virginia Jail. 

Ifølge politiets rapporter om hendelsen, hadde nestlederen i fengselet åpnet døra til cella hans tidlig om morgenen og funnet Roy Buchanan hengende med skjorten rundt halsen. Hans dødsårsak ble offisielt registrert som selvmord. 

Denne dødsårsaken ble senere bestridt på det sterkeste av Buchanans nære venner og familie. En av vennene hans, Marc Fisher, rapporterte blant annet om at Roys kropp og hode var full av blåmerker som angivelig ikke skulle ha vært der før Roy Buchanan ble satt på fengselscella.

## Referanser


## Eksterne lenker
* 
* 
*
Hermann Tilke

**Hermann Tilke** (født 31. desember 1954 i Olpe i Nordrhein-Westfalen i Vest-Tyskland) er en tysk arkitekt, designer av Formel 1-baner og racerfører.

## Løpskarriere
På 1980-tallet konkurrerte Tilke i standardbilløp, hovedsakelig på den gamle banen på Nürburgring (Nordschleife). Han konkurrerte også i VLN-langdistanseracing (*Veranstaltergemeinschaft Langstreckenpokal Nürburgring*) og i 24-timersløpet på Nürburgring. Han og Dirk Adorf vant en del VLN-løp i V8-Star-serien i 2003 og 2004. I 2008-sesongen startet han i VLN sammen med Dirk Adorf i en Lamborghini Gallardo bygget opp av Raeder Motorsport.

## Arkitektkarriere
Tilke startet i 1983 *Tilke, Ingenieure für Umwelttechnik*, hvor han med hell kombinerte kunnskaper innen vei- og byggeteknikk. Bedriften, som i dag kalles *Tilke GmbH & Co. KG*, har hovedkontor i Aachen med virksomheter i Olpe, Berlin og Bahrain.

Et av hans første, mindre oppgaver var en kort tilførselsvei på Nürburgring, som han sikret seg via kontakter han fikk gjennom sin løpskarriere der. Senere, i 2002, omdesignet han det første svingkomplekset på banen.

Som følge av store endringer i sikkerhetsbestemmelsene i Formel 1 måtte mange baner bygges om, og Tilke klarte å få kontrakten på mange av dem. Hans første større jobb var den dramatiske ombyggingen av den raske Österreichring til den mye kortere A1-Ring i Østerrike på 1990-tallet. Tilke var også involvert i de radikale ombyggingene på Hockenheimring i Tyskland, og senere Fuji Speedway i Japan. Endringene som ble foretatt på Hockenheimring har generelt sett ikke blitt spesielt godt mottatt blant mange F1-fans, som hevder han har «kastrert» en tidligere storslått bane.

Etter å ha foretatt disse tildels kontroversielle endringene på etablerte F1-baner sikret Tilke seg også kontrakter på design av mange høyt profilerte nye baner, de fleste utenfor Europa. De mest kjente er:

* 1998 Sepang International Circuit, Malaysia
* 2004 Bahrain International Circuit, Bahrain
* 2004 Shanghai International Circuit, Kina
* 2005 Istanbul Park Racing Circuit, Tyrkia 
* 2008 Marina Bay Street Circuit, Singapore (konsept-design)
* 2008 Valencia Street Circuit, Spania
* 2009 Yas Marina Circuit, Abu Dhabi, De forente arabiske emirater
* 2010 Korea International Circuit, Sør-Korea
* 2011 Jaypee International Race Circuit, India
* 2011 Rudskogen Motorpark, Norge
* 2012 Austin Formula One circuit, USA

Tilkes «varemerke» innen banedesign er en blanding av lange rettstrekninger og trange hårnålsvinger, mest i begynnelsen på banene, noe som er ment å gjøre forbikjøring lettere.

Tilkes baner har blitt kritisert for å føre til kjedelige og uinteressante løp og han har blitt beskyldt for «sakte drap» av Formel 1-sporten.

## Referanser


## Eksterne lenker
* Tilke GmbH & Co. KG
Prikkete steinedderkopper

* Se systematisk inndeling

**Prikkete steinedderkopper** (Titanoecidae) er en gruppe (familie) av edderkopper som tilhører undergruppen Entelegynae i gruppen Araneomorphae.
 
## Utseende
Stort sett middelsstore, brunlige, fløyelsaktig hårete edderkopper.

## Levevis
De lever på tørre og solrike steder, mest i fjellområder. De bygger fangstnett av cribellat (fintrådet, krusete) silke på bakken og under steiner.

## Utbredelse
Familien er utbredt i Holarktis, i Sør-Amerika, Sørøst-Asia og på Ny-Guinea, dessuten på Marquesasøyene.
To arter forekommer i Sverige. En art, toprikket ullspinnedderkopp, er registrert i Norge, men er sjelden.

## Systematisk inndeling / europeiske arter
Denne familien er ikke godt utredet, og det forekommer sannsynligvis en god del ubeskrevne arter i tillegg til de 54 som hittil er beskrevet.

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Overfamilie Titanoecoidea
******** Familie **prikkete steinedderkopper**, Titanoecidae Lehtinen, 1967
********* Slekten *[[Anuvinda]]* Lehtinen, 1967 — India
********* Slekten  *[[Goeldia]]* Keyserling, 1891 — Mexico, Sør-Amerika
********* Slekten  *[[Nurscia]]* Simon, 1874 — Europa til Asia. I Europa:
********** *[[Nurscia albomaculata]]* (Lucas, 1846) — Europa til Sentral-Asia
********** *[[Nurscia albosignata]]* Simon, 1874 — Bulgaria, Kypros til Sentral_Asia
********** *[[Nurscia sequerai]]* (Simon, 1892) — Portugal til Frankrike
********* Slekten  *[[Pandava (edderkopp)|Pandava]]* Lehtinen, 1967 — Sri Lanka til Kina, Ny-Guinea, Marquesasøyene. I Europa:
********** *[[Pandava laminata]]* (Thorell, 1878) — innført til Tyskland
********* Slekten  *[[Titanoeca]]* Thorell, 1870 — Holarktis
********** *[[Titanoeca flavicoma]]* L. Koch, 1872 — den palearktiske sone
********** *[[Titanoeca hispanica]]* Wunderlich, 1995 — Spania, Frankrike
********** *[[Titanoeca incerta]]* (Nosek, 1905) — Bulgaria, Tyrkia
********** *[[Titanoeca monticola]]* (Simon, 1870) — Portugal, Spania, Frankrike
********** Toprikket ullspinnedderkopp, *Titanoeca nivalis* Simon, 1874 — Holarktis, finnes i Sverige, registrt også i Norge, men er sjelden
********** *[[Titanoeca praefica]]* (Simon, 1870) — Spania, Frankrike, Algerie, Russland
********** *[[Titanoeca psammophila]]* Wunderlich, 1993 — Sverige, Mellom-Europa
********** *[[Titanoeca quadriguttata]]* (Hahn, 1833) — den palearktiske sone
********** *[[Titanoeca schineri]]* L. Koch, 1872 — den palearktiske sone
********** *[[Titanoeca tristis]]* L. Koch, 1872 — Europa til Sentral-Asia
********** *[[Titanoeca ukrainica]]* Guryanova, 1992 — Ukraina, Russland
********** *[[Titanoeca veteranica]]* Herman, 1879 — Øst-Europa til Sentral-Asia

## Referanser


## Litteratur
* Roberts, M.J. (1995) *Spiders of Britain & Northern Europe.* Harper Collins. 

## Eksterne lenker
* 
* Fauna Europaea, utbredelsesdatabase for europeiske dyr
Elias Brenner

**Elias Brenner** (født 18. april 1647 i Storkyro prestegård i Österbotten, Finland, død 16. januar 1717 i Stockholm) var en kunstner, numismatiker, arkeolog. 

## Liv og virke
### Bakgrunn
Foreldrene var presten Isaacus Henrici Brennerus og Susanna Werenberg.

Den første skolegangen fikk han i Nykarleby og Björneborg. I Uppsala, der Brenner i 1663 ved seksten års alder ble innskrevet som student, vakte hans innsikt innen arkeologi og store dyktighet innen tegning oppmerksomhet.

### Karriere
Oppmerksomheten gjorde at han ble ansatt som tegner ved det da nylige opprettede Antikvitetskollegium. Siden foretok han flere reiser i Sverige for å avtegne fortidslevninger og minnesmerker, var en av tre som oppdaget Sparlösasteinen i 1669, tok han avskjed fra tegnetjenesten i 1672 og viet seg for sin kunst som miniatyrmaler. I så måte var han så talentfull, at han ble utnevnt til miniatyrmaler ved hoffet. Samtidig sysselsatte han seg med heraldikk og myntkunnskap. 

Av de våpenskjold som pryder salene i ridderhusene, er omkring 500 fra Brenners hand. Etter flere år med studier og forskning hadde han omsider kommet dit, at han i 1691 kunne utgi sitt store numismatiske verk: *Thesaurus Nummorum Sueco-Gothicorum*, som ble mottatt med det bifall, også i utlandet, slik at det ble ansett som en passende kongelige presang til fremmende monarker.

Brenner ble i 1693 utnevnt til rådgiver i Antikvitetskollegium, Brenner skulle sammen med N. Keder utarbeide forslag til minnemynter over Karl XII:s heltebedrifter og at sammen med Elias Palmskiöld besørge graveringen av plansjene til Erik Dahlberghs kjente *[[Suecia antiqua et hodierna]]*. – i 1712 ble han adlet.

Gift 1: 1676 med Ehrengerd Stamm; 2: 1680 med Sophia Elisabet Weber.

## Referanser


## Kilder
* 

## Eksterne lenker
*
Anders Binde

**Anders Binde** (1928–2010) var en norsk bank- og forsikringsmann og kommunepolitiker for Høyre i Trondheim.

Han tok artium ved Steinkjer landsgymnas i 1947 og juridisk embedseksamen ved Universitetet i Oslo i 1953. Han arbeidet først for Sigyn og Norske Alliance i Oslo. I 1965 ble han viseadministrerende direktør i Trondhjems Forsikringsselskab (senere Forenede Skadeforsikring, fusjonert med Gjensidige). I 1971 ble han administrerende direktør i Nordkap Kreditt- og Garantiforsikring, og i 1975 viseadministerende direktør i Forretningsbanken (senere Fokus Bank) i Trondheim.

I perioden 1985–1987 hadde han permisjon for å være kommunalråd og ordførerkandidat for Høyre i Trondheim kommune. Binde var formann i Trondheim Høyre 1982–1983 og i Sør-Trøndelag Høyre 1986–1987.

I 1987 gikk Binde tilbake til Nordkap Kreditt- og Garantiforsikring, som i mellomtiden hadde blitt kjøpt av Forretningsbanken/Fokus Bank og tatt navnet Fokus Kredittforsikring, som administrerende direktør. Han avgikk med pensjon i 1993.

Han var aktiv fotballspiller som ung, og påtok seg senere administrative verv innen kultur og idrett.

## Referanser
Baklofen

**Baklofen** er et legemiddelet som er et derivat av gammaaminosmørsyre som benyttes primært til å behandle spastisitet, per år 2010. Det antas at legemiddelet virker som en agonist ved å binde seg til det ortostatiske setet til GABA-B reseptorer. 

## Litteratur
* 
*
Cherie Booth

**Cherie Blair** (tidligere **Booth**; født 23. september 1954 i Bury, Lancashire) er en britisk advokat som arbeider i det juridiske systemet i England og Wales. Hun er gift med tidligere statsminister i Storbritannia, Tony Blair, som hun møtte i 1976, mens hun studerte juss ved London School of Economics. De giftet seg den 29. mars 1980, og sammen har de har fire barn: Euan Anthony (f. 19. januar 1984), Nicholas John (f. 6. desember 1985), Kathryn Hazel (f. 2. mars 1988) og Leo George (f. 20. mai 2000 ).

I juli 1999 ble Booth tildelt en æresgrad fra Open University, og hun ble tildelt Eleanor Roosevelt Val-Kill medaljen i 2007 som en anerkjennelse for hennes høye idealer og modige handlinger. Cherie Blair er en beskytter av Breast Cancer Care, som er et britisk organisasjon som arbeider med informasjon og veldedighet angående brystkreft. Blair utga sine memoarer på slutten av mai 2008, med tittelen: *Speaking for Myself: The Autobiography of Cherie Blair.* 

I dronningens nyttårsliste for 2013 ble hun utnevnt til kommandør (CBE) av Den britiske imperieordenen for innsats for kvinnesak og veldedighet.

Hun stiftet Cherie Blair Foundation for Women i 2008.

Cherie Blair er datter av skuespillerne Anthony Booth (1931 – 2017) og Gale Howard (født Smith; 1933 – 2016) og hun har en søster, Lindsay, og en halvsøster.

## Referanser


## Eksterne lenker
* 
* 
*
Aleksandriakvartetten

***Aleksandriakvartetten*** (engelsk *The Alexandria Quartet*) er en serie på fire romaner som ble skrevet av den britiske forfatteren Lawrence Durrell, og ble utgitt mellom 1957 og 1960. Bøkene ble en kritisk og kommersiell suksess. Bøkene presenterer fire perspektiver på et enkelt sett av hendelser og karakterer som er lagt til Alexandria, Egypt, før og under den andre verdenskrig.

Ifølge forfatteren er de fire romanene en utforskning av relativitetsteorien og forestillinger om kontinuiteten og subjekt-objektive forhold, med moderne kjærlighet som et gjennomgangstema. Kvartetten har den samme sekvensen av hendelser gjennom flere synspunkter, slik at individuelle perspektiver endrer seg over tid.

De fire romanene heter:

**Justine* (1957)
**Balthazar* (1958)
**Mountolive* (1958)
**Clea* (1960)
Ove Bergersen

**Ove Bergersen** (født 1957) er en norsk biolog og naturfotograf fra Trondheim, bosatt i Ås.

Bergersen er utdannet biolog, og arbeider som seniorforsker på Bioforsk Jord og miljø. Han har deltatt i flere utstillinger og illustrert en rekke bøker. Han er spesielt kjent for sine bilder av insekter og planter. Bergersen er medlem i foreningen Norske Naturfotografer og tilknyttet bildebyrået Samfoto.

Bergersen står også for bildene i nettstedet og oppslagsverket *Norges øyenstikkere*, i regi av Norsk entomologisk forening og Naturhistorisk museum ved Universitetet i Oslo.

## Bibliografi
* *Våre vanligste sommerfugler* (sammen med Kirsten Winge), Landbruksforlaget (2005)ISBN 82-529-2850-1
* *Våre vanligste fjellblomster* (sammen med Kirsten Winge), Landbruksforlaget (2005)ISBN 82-529-2849-8
* *Spiselige bær og planter* (sammen med Kirsten Winge), Landbruksforlaget (2005) ISBN 82-529-2876-5
* *Norske bær fra natur og hage* (sammen med Kirsten Winge), Tun Forlag (2009) ISBN 978-82-529-3231-7

## Eksterne lenker
* Norges øyenstikkere
* Samfoto
Olpe

** Olpe ** er en by i den tyske delstaten Nordrhein-Westfalen. Byen har et areal på 85,88 kvadratkilometer og en befolkning som per 31. desember 2006 var på 25&nbsp;612 innbyggere.

Olpe ligger cirka 60&nbsp;km øst for Köln og 20&nbsp;km nordvest for Siegen. Like nord for byen ligger en av delstatens største kunstige innsjøer, Biggesee.

## Kjente personer fra Olpe
* Hermann Tilke – arkitekt
*Rebekka Borsch - politiker for Venstre

## Bilder

OlpeInnenstadt04 2006.jpg|Olpe


## Referanser


## Eksterne lenker
*
Per Asphaug

**Per Odin Asphaug** (født 5. juni 1940 i Oppdal) er en norsk tannlege og politiker (H).

Han er sønn av tannlege John Asphaug og hustru Inger Ruud. Han gikk Oppdal kommunale realskole og Eidsvoll landsgymnas. Han er cand.odont. fra Universitetet i Bergen fra 1965 og begynte i 1968 som privatpraktiserende tannlege ved tannklinikken som hans far hadde etablert i Oppdal i 1930. Per Asphaug har siden overlatt klinikken til sin sønn.

Han var medlem av Oppdal kommunestyre og formannskap 1976–1991, ordfører i Oppdal 1984–1985 samt varaordfører i flere perioder. Asphaug ledet Sør-Trøndelag Høyre 1987–1989. Han var Høyres 1. vararepresentant til Stortinget fra Sør-Trøndelag 1985–1993 og møtte litt over 200 dager på tinget.

## Referanser


## Eksterne lenker
*
Andy Weydahl

**Andy Marie Weydahl** (født 25. mai 1875, død 26. mars 1948) var lærerinne ved en skole i Kristiania og skolebokredaktør.

Hun var med på å utarbeide opplegget for gymnastikkfaget og fikk gjennomført at sanglekene skulle være en del av gymnastikkfaget. ”Sanglekene har særlig til hensikt å fremme en god holdning og vakre bevegelser samt å vekke og utvikle elevenes sans for rytme” skrev hun.

Hun fikk utgitt to sanglekbøker som begge kom i flere opplag. Bøkene inneholdt en del gamle sangleker, men hun laget også enkle koreografier til andre gamle barnesanger, dessuten hentet hun stoff fra Margrethe Munthe, svensk stoff fra sanglekmiljøet på Nääs og noe fra Hulda Garborg.

## Bibliografi
* *Sangleker for småskolen* Kristiania 1922, nye reviderte utgaver i  1942, 1949, 1955 og 1967 
* *Sangleker for storskolen* Kristiania 1924 nye reviderte utgaver i 1948 og 1962
## Referanser
Letrozol

**Letrozol** er et legemiddel som brukes i behandlingen av brystkreft hos kvinner som har gjennomgått klimakteriet. Det er en beskyttende hormonbehandling, også kalt endokrin terapi, som forhindrer at hormoner stimulerer vekst av kreftceller. Legemiddelet brukes som beskyttende behandling rett etter operasjon eller stråling for å forhindre tilbakefall, samt ved behandling av brystkreft med spredning. Letrozol markedsføres av Novartis under varemerket Femar i Norge. 

Flere typer brystkreft er avhengig av østrogen for å vokse.  Disse typene brystkreft kalles for østrogenreseptorpositive ( ØR+, eng. ER+), og innebærer at østrogen bindes til reseptorer, altså mottagere på kreftcellene, og stimulerer vekst av svulsten. Brystkreft som vokser uten stimulans av østrogen kalles østrogenreseptornegativ (ØR- eller ER-). 
Kvinner som diagnostiseres med tidlig oppdaget hormonpåvirkelig brystkreft tilbys ofte hormonbehandling som beskyttelse mot tilbakefall etter operasjon. Denne beskyttende tilleggsbehandlingen kalles også for adjuvant behandling da den gis utover den primære behandlingen. Tamoxifenbehandling i fem år har lenge vært standard adjuvant behandling, men de siste årene har nyere aromatasehemmere blitt et vanligere behandlingsalternativ. På bakgrunn av nye studieresultater fra en stor internasjonal studie kalt BIG 1-98,  har NBCG (Norsk Bryst Cancer Gruppe) endret sin behandlingsanbefaling. Fra og med juni 2009 skal alle kvinner som har gjennomgått klimakteriet og har indikasjon for adjuvant endokrin behandling, få oppstart med en aromatasehemmer.

Etter at en kvinne har passert klimakteriet opphører østrogenproduksjonen i eggstokkene, men produksjonen fortsetter i binyrene. Østrogenproduksjonen hos kvinner etter klimakteriet skjer hovedsakelig med hjelp av enzymet aromatase som omdanner hormoner som kalles androgener til østrogen. Denne produksjonen skjer først og fremst i fettvevet og muskler. Letrozol hemmer aromataseenzymet og reduserer dermed østrogennivået og kreftsvulstens vekst. Aromatasehemmere kan bare brukes som beskyttende behandling etter at en kvinne har passert klimakteriet og om brystkreften er hormonpåvirkelig.

Tamoxifen er et antiøstrogen og fungerer på en annen måte enn aromatasehemmere. Det reduserer nivået av østrogen ved å forhindre at østrogen som allerede finnes skal binde seg til østrogenreseptorene. Tamoxifen kan derfor også gis som beskyttende behandling før klimakteriet.

## Femar
**Femar** (Letrozol) er et legemiddel som brukes i hormonbehandling av tidlig oppdaget, hormonpåvirkelig brystkreft hos kvinner som har passert klimakteriet, samt kan også brukes som beskyttende behandling ved spredning av brystkreft. Medisinen kommer i tablettform, 2,5 mg, og doseres en gang daglig. Legemiddelet er en aromatasehemmer, og ble godkjent i Norge i 1998. 

## Referanser
Liste over ordførere i Oppdal

**Liste over ordførere i Oppdal**. Oppdal prestegjeld ble opprettet som eget formannskapsdistrikt (kommune) med formannskapslovene av 1837. Oppdal kommunes grenser har siden vært uendret.

## Referanser
Düsseldorf SkyTrain

**SkyTrain** er en type hengebane som går mellom Düsseldorf internasjonale lufthavn og jernbanestasjonen. Denne ble påbegynt i november 1996 og ferdistilt 1. juli 2002. 

Først ble strekningen mellom jernbanestasjonen og *Terminal&nbsp;A/B* tatt i bruk. Denne strekningen er 2,5 kilometer lang og har på sitt meste 40 promille stigning. Den neste grenen til *Terminal&nbsp;C* ble  åpnet halvannet år senere, parallelt med åpningen av nevnte terminal. Byggekostnadene kom på 150 millioner euro, hvorav 35 millioner ble dekket av flyplassen. 62 prosent av byggekostnadene ble inntjent via billettsalg. Holdeplassene blir kunngjort på både engelsk og tysk.
## Referanser
SkyTrain

**SkyTrain** er en ofte brukt betegnelse på en type monorail, også kalt people mover, som frakter mennesker på planskilt nivå, fritt fra annen trafikk. Begrepet «SkyTrain» brukes som oftest om korte automatiske tog som frakter passasjerer mellom de ulike terminalene på en flyplass, som i Düsseldorf, men også om metro-lignende automatbaner i tettsteder og byer som Vancouver eller Bangkok.

## Forekomster
### Byer
*Vancouver SkyTrain i Vancouver
*BTS Skytrain i Bangkok

### Flyplasser
*Düsseldorf SkyTrain i Düsseldorf
*Changi Airport SkyTrain i Singapore

### Annet
* Varemerke på Laker Airways lavpris rute til USA

## Se også
*Douglas C-47 Skytrain, flyvemaskin
*AirTrain
Singaporsk dollar

**Singaporsk dollar** (S$) er valutaen som benyttes i Singapore. Valutakoden er **SGD** og den deles i 100 cent.

Valutaen ble innført i 1967 og erstattet Malaya and British Borneo dollar som hadde erstattet malaysisk dollar som ble innført i 1939. Singaporsk dollar har fast vekslingskurs til bruneisk dollar og er også gangbar valuta i Brunei. Sentralbanken for Singaporsk dollar er *Monetary Authority of Singapore / Penguasa Kewangan Singapura, MAS* som ble grunnlagt i 1971.

## Referanser
Kyrkjebygda

**Kyrkjebygda** er kommune- og administrasjonssenter i Åseral kommune i Agder. Fylkesvei 455 fører til bygda fra sør, mens fylkesveiene 4030 og 4032 går mot nord. Fylkesvei 4034 går til Åsland. 

I Kyrkjebygda er det blant annet bank, dagligvareforretning med post, kafe, byggshop, snøscooter/ATV-butikk, bensinstasjon, el. bil ladestasjon, barne- og ungdomskule og asfalterte veier. Åseral kirke ligger også i Kyrkjebygda. 

## Referanser
HTC S720

**HTC S720** (også kjent som **HTC Libra**) er en mobiltelefon (smartphone) produsert av HTC. Den ble lansert i 2007. Den er en oppgradert versjon av HTC S710, med bl.a. CDMA og kraftigere prosessor. Den har imidlertid ikke støtte for wi-fi. 

## Spesifikasjoner
* Operativsystem: Windows Mobile 6 Standard 
* Programvare: Office Mobile, Adobe Reader, Outlook, Windows Live Messenger
* Prosessor: Qualcomm, 400 MHz 
* Tastatur: Standard + QWERTY (utskyvbart)
* Skjerm: 2,4 tommer QVGA TFT LCD (portrett- og landskap-modus) (240 x 320)
* Minne: 64 MB RAM, 256 MB ROM
* Kamera: 2,0 megapiksler
* Minnekort: MicroSD
* Nettverk: CDMA800, CDMA2100 (EV-DO)
* Bluetooth: v. 2.0
* Trådløst: Nei
* Størrelse: 103,5 x 51 x 19,2 mm
* Vekt: 138 g (med batteri) 
* Batteri: 1050 mAh Li-ion

## Referanser


## Eksterne lenker
* PDAdb.net - ''HTC S720 (HTC Libra 100) Specs''
Vedderheia

**Vedderheia** er en tettbebyggelse i Søgne i Kristiansand kommune i Agder fylke.

Det blir regnet for å være en del av tettstedet Søgne. Det bor omkring 1100 innbyggere på stedet.
En umulig gutt

**En umulig gutt** er et teaterstykke skrevet av den norske dramatikeren Petter S. Rosenlund. Stykket hadde urpremiere på 
Trøndelag Teater 19. september 1997. Stykket er en svart komedie om en familie som går til grunne på grunn av den selv. Stykket foregår i et sykehusmiljø, og handler om lille umulige Jim som alle voksne tror er syk, mens det egentlig er voksenverdenen selv som er ganske syk.

Forfatteren ble tildelt Ibsenprisen for stykket i 1998.

Stykket er oversatt til svensk, dansk, engelsk, fransk, tysk, tsjekkisk, italiensk og slovensk.

## Roller
* Jim: En åtte år gammel gutt, spilles av en voksen
* Sylvia, ca 30 år, moren til Jim
* Oddvar, over 50 år, faren til Sylvia
* Henrik, ca 40 år, lege
* Cecilie, ca 30 år, sykepleier

## Oppføringer (utvalg)

Stykket også oppført:
* Trøndelag teater, urpremiere (også sendt som transmisjon av NRK-TV 1998
* Oslo Nye Teater, Centralteatret, Oslo 1998
* Téatre Gérard Philipe de Saint-Denis, Paris 1998
* Le Gymnase, 'RroseSévlavy', Marseille 2000
* Comedie Francaise, Paris 2000
* Nye Plaza, Stockholm 2000
* Staatstheater, Darmstadt 2000
* Teater Västernorrland, Sundsvall 2001
* Aalborg Teater, Ålborg 2001
* Theatre Le Funambule, Paris 2002
* Le Theo-Theatre (La Scene du Balcon), Paris 2002
* Teatro Stabile Sloveno, Trieste 2003
* Thaba Tshwane Community Development Project, Sør-Afrika 2003
* Théàtre de Villepreux, Frankrike 23. februar 2006
* Espace Albert Camus, Maurepas, Frankrike 2006
* Théatre Etoile du Nord, Paris, november 2006
* Ferme de Bel Ebat, Gyancourt, Frankrike 2006.
* Théâtre du Rond-Point, Paris vinteren 2009

Stykket er oppført ved flere folkehøgskoler og skoleteatre i Norge.

## Bokutgivelser

* *En umulig gutt* Comedia Forlag 1998 ISBN 82-7530-023-1
* *Un garcon Impossible*, Les Solitaires Intempestifs 1998

## Eksterne lenker
* Anmeldelse av urpremieren i Dag og Tid nr 40, 10. oktober 1997
* Reklamefilm for stykket, med utdrag
Victor Dimola

**Victor Dimola** (født 1. desember 1951 i Buenos Aires, Argentina, død 2. mars 2003) var en argentinsk fotograf, bosatt i Norge fra 1990.

Dimola studerte psykologi ved universitetet i Buenos Aires, et studium han finansierte ved å arbeide som selger og etterhvert som «supervisor» i Coca-Cola Company. I 1982 begynte han som pressefotograf i nyhetsbyrået Noticias Argentinas der han arbeidet fram til 1987. 

Etter at han flyttet til Norge arbeidet han en periode for *[[Klassekampen]]*, og tok mye bilder fra norsk arbeidsliv. Han fotograferte også for fagforeningstidsskrifter, og fikk støtte til fotoprosjekter både fra Arbeidernes Opplysningsforbund og LO. I 1997 viste han i samarbeid med Norsk Kommuneforbund sine arbeidslivsbilder på Oslos trikker, busser og T-baner.  I Norge var Dimola tilknyttet bildebyrået Samfoto.

Da Dimola ble rammet av alvorlig kreftsykdom fotograferte han under egen sykdomsbehandling, og dokumenterte fra cellegiftbehandling, beinmargtransplantasjon og isolat ved Radiumhospitalet. Det resulterte i reportasjen «Det velsignede vannet» (cellegiften så ut som klart vann), med tekst av Una Thoresen. For dette fikk de to prisen som Årets frilanser i 1994. 

## Bibliografi
* *Under sol og måne. Bilder fra arbeid i Norge* (med tekst av Thorvald Steen), Tiden Norsk Forlag (2001) ISBN 82-10-04641-1

## DVD/film
* *Bajo el sol y la luna / Under the sun and the moon / Sous le soleil et la lune / Under sol og måne* (med tekst av Thorvald Steen), AOF – Tiden Norsk Forlag (2005)

## Utstillinger
* 1992 Nordic black theatre, Parkteatret, Oslo.
* 1993 Mølla galleri, Gjøvik.
* 1997 «Folk», Oslo Sporveier (en ukes «stunt» med 3500 fotoplakater på trikker, busser og T-baner), Oslo 
* 1998 «Folk», Centro Cultural Recoleta, Buenos Aires, Argentina
* 1998 «Folk», Commodore Rivadavia, Patagonia.
* 2000 «De siste dager i Lodalen», Rådhusgalleriet, Oslo.
* 2000 «De siste dager i Lodalen», Norsk Industriarbeidermuseum, Rjukan.
* 2000 «De siste dager i Lodalen», Centro Cultural Borges, Buenos Aires, Argentina.
* 2001 «Under sol og måne», Det norske teatret, Oslo.

## Referanser




## Eksterne lenker
* Presentasjon på Gyldendal Norsk Forlags nettsider
Honduransk lempira

**Lempira** (L - *Lempira hondureño*) er den valuta som brukes i Honduras i Mellom-Amerika. Valutakoden er **HNL**. 1 lempira = 100 centavos.

Valutaen ble innført i 1926 og erstattet den tidligere honduranske pesoen. Den fikk sitt navn etter høvding *Lempira* av lenca-folket.

Valutaen har en fast vekslingskurs fra 2006 til kursen 0,0529 amerikansk dollar (USD), det vil si 100 HNL = 5,29 USD og 1 USD = 18,89 HNL.

## Bruk
Valutaen gis ut av *Banco Central de Honduras – BCH* som ble omdannet i 1950 og har hovedkontoret i Tegucigalpa.

## Valører
*Mynt: Ingen lempiramynt
*Underenhet: 10, 20 og 50 centavos
*Sedler: 1, 2, 5, 10, 20, 50, 100 og 500 HNL

## Historie
Mynter ble introdusert i 1931 i valørene 5, 20 og 50 centavos og 1 lempira. 1, 2 og 10 centavosmynter kom til i 1935, 1939 og 1932 respektive. Sølvmynten 1 lempira gikk ut av produksjon i 1937, de andre sølvmyntene (20 og 50 centavos) ble erstattet av en nikkellegering i 1967. Man bruker ikke lenger 1, 2 og 5 centavos, prisene blir avrundet til neste 10 centavos. Honduras' sentralbank planlegger en ny familie av mynter med valørene 50 centavos og 1, 2, 5 og 10 lempiras, men de er ikke lansert ennå.

Bank of Honduras og Banco Atlantida ga ut de første lempira-sedlene i 1932. De kom med pålydende på 1, 2, 5, 10 og 20 lempiras. Banco Central de Honduras tok over produksjonen av papirpenger i 1950 og introduserte 50 lempiras-seddel in 1951. I 1975 ble 100 lempiras-seddel gitt ut og i 1995 kom 500 lempiras-seddel.

I januar 2010 kom en ny 20 lempiras-seddel laget av en polymer-base på markedet. 60 millioner sedler ble gitt ut.

## Referanser


## Eksterne lenker
* Sentralbanken BCH
* Seddeloversikt 
* Myntoversikt
* HNL sedler
* Aktuell kurs fra Yahoo
Wienerpølse

**Wienerpølse**, også kalt **wienerwurst** og **kokepølse**, er ei pølse som opprinnelig utelukkende ble lagd av svinekjøtt. Den er lang og tynn og har en karakteristisk bøy, noe som gir seg naturlig som følge av naturtarmen som benyttes i produksjonen. Wienerpølser er lettrøkte og milde i smaken.

## Råvarer
På 1960-tallet ble wienerpølser beskrevet slik i en bok om kjøttprodukter utgitt av det norske Forbrukerrådet:Wienerpølse består av utsortert kjøtt fra kalv og svin, fast grovhakket spekk, isvann, potetmel, salt, salpeter og krydder. Pølsene er stappet i fåretarmer som har et tverrsnitt på 20 – 22 mm. Wienerpølser er varmrøkte og selges i regelen ukokte.I 2004 ga en norsk kokebokforfatter ut en bok om pølser der hun opplyste at ifølge norske regler for næringsmidler skulle kjøttet i wienerpølser være fra storfe eller svin.

## Historikk
Pølsa ble oppfunnet av slakteren Johan Georg Lahner (1771–1845) fra Frankfurt am Main i Tyskland, som senere flyttet til Wien i Østerrike. Wienerpølse ligner mye på såkalt *[[wieners]]*, men sistnevnte har også innslag av annet kjøtt. Med tiden har imidlertid disse to pølsene «smeltet sammen» i en felles betegnelse, siden også tradisjonell wienerpølse nå ofte har innslag av andre kjøttslag. Wienerpølsa har også blitt kalt *[[frankfurter]]*, etter stedet der den ble oppfunnet, men i dag blir frankfurter, som er kortere og tykkere enn tradisjonell wienerpølse, helst brukt som en stekepølse. Den er en mild variant av bratwurst.

## Begrepsvarianter
Lange wienerpølser servert i et pølsebrød kalles også hot dog; begrepet kommer fra USA og benyttes også i andre deler av verden. Bakgrunnen for dette begrepet skal visstnok være at på folkemunne i Tyskland ble wienerpølser gjerne kalt «dachshund», fordi fasongen på pølsene minnet om hunderasen med lang kropp og korte ben; tyske immigranter skal ha tatt med seg begrepet til USA, der det gikk inn i språket som det engelske «hot dog».

## Referanser


## Eksterne lenker
*
Kunståret 1647

**Kunståret 1647** er en oversikt over hendelser, fødte og avdøde kunstnerpersonligheter i 1647.

## Hendelser

## Verk
### Malerier

 	
* Aernout van der Neer – *Landskap med vindmølle*, malt 1647-49

## Utstillinger

## Fødsler

|-
| || || Jacob Coning || nederlandsk || kunstmaler som virketsom hoffmaler i Danmark ||align=center|ca. 77 ||align=center| ||  
|}

*18. april: Elias Brenner, finsksvensk kunstner, numismatiker, arkeolog (død 1717)
* Jean Jouvenet - fransk maler (død 1717)
* Jan van Huchtenburg - nederlandsk maler (død 1733)
* Angelo Everardi - italiensk maler av slagscener (død 1680)
* Gregorio De Ferrari - italiensk Barokk maler fra Genovaskolen (død 1726)
* Yu Zhiding - kinesisk landskapsmaler under Qing-dynastiet (død 1709)

## Dødsfall
* 30. november - Giovanni Lanfranco, italiensk maler fra barokkperioden (født 1582)
* Sisto Badalocchio - italiensk maler og gravør fra Bolognaskolen (født 1581/1585)
* Daniël Mijtens - nederlandsk portrettmaler (født 1590)
* Pietro Desani - italiensk maler (født 1595)
* Sebastian Vrancx - Flamsk barokkmaler og grafiker fra Antwerpenskolen (født 1573)
* Pietro Novelli - italiensk maler, arkitekt og scenedesigner (født 1603)
* Pieter Jansz Quast – nederlandsk maler (født 1606)
* Nicholas Stone - engelsk skulptør og arkitekt (født 1586)


Jacob_Coning.jpg|Jacob Coning(1647–1724)


## Referanser


## Eksterne lenker
*
Jamaicansk dollar

**Dollar** (valutakode: **JMD**) er valutaen på Jamaica. Den er vanligvis forkortet med dollartegnet ($) og noen ganger J$ eller JA$ for å skille den fra andre dollarvalutaer.

Jamaicansk dollar erstattet jamaicansk pund i 1969 da Jamaica desimaliserte valutaen. Jamaicansk dollar var tidligere også brukt på Caymanøyene frem til de innførte caymansk dollar i 1972.

## Valører
Mynter som er i sirkulasjon: 1, 10, 25 cent, 1, 5, 10 og 20 dollar.
Sedler som er i sirkulasjon: 50, 100, 500 og 1000 dollar.
Jordansk dinar

**Jordansk dinar** (Jd) er valutaen som benyttes i Jordan. Valutakoden er **JOD**. 1 dinar = (10 dirham) = 100 piastre / qirsh (siden 1992) = (1000 fils).

Valutaen ble innført i 1949 og erstattet det tidigere palestinske pundet fra 1927. Valutaen har siden 1998 fast vekslingskurs til amerikansk dollar. Sentralbanken er *Central Bank of Jordan – CBJ* som ble grunnlagt i 1971 og har hovedkontoret i Amman.

## Valører
*mynter: ¼, ½ og 1 dinar
*underenhet: ½ (5 fils), 1 (10 fils), 2½ (25 fils), 5 (50 fils) og 10 (100 fils) piastre
*sedler: ½, 1, 5, 10, 20 og 50 JOD 

## Eksterne lenker
* Sentralbanken CBJ 
* JOD sedler
* Aktuell kurs fra Yahoo
Bart (andre betydninger)

**Bart** kan vise til:

*Bart – hårvekst
*Bart – mannsnavn og etternavn, diminutivform av Bartolomeus
**Bart Simpson – amerikansk tegnefilmfigur
*BART – forkortelse for Bay Area Rapid Transit, San Franciscos metro
Holmavatnet (Vindafjord)

**Holmavatnet** er ett av tre drikkevannskilder i bygda Skjold i Vindafjord kommune i Rogaland. Holmavatnet er det øverste av disse og er mye brukt som turområde for bygdas beboere. Her kan alle som ønsker det gå opp å signere seg i turboken som er der oppe.

## Referanser
Sierraleonsk leone

**Leone** (valutakode: **SLL**) er valutaen i Sierra Leone. Den er delt inn i 100 cent. Leone er forkortet *Le* som plasseres foran summen.

Leone ble innført i 1964 og erstattet Britisk Vest-Afrika-pund. Mellom 1791 og 1805 benyttet kolonien Sierra Leone sierraleonsk dollar.

## Valører
*Mynter i sirkulasjon: 10, 20, 50, 100, 500 leone (av myntene er det bare 100 leone mynte som er i sirkulasjon i større kvanta)
*Sedler i sirkulasjon: 500, 1000, 2000, 5000, 10000 leone.
Keep the Car Running

«**Keep the Car Running**» er en sang av det canadiske indierockbandet Arcade Fire. I Storbritannia var det den første singelen fra bandets andre album, *[[Neon Bible]]*, mens Black Mirror var den første singelen fra albumet som ble gitt ut i USA. Sangen lå på 22.-plass på *[[Rolling Stone]]*s liste over de 100 beste sangene i 2007.

Singelen ble gitt ut på 7" vinyl den 19. mars 2007 i Storbritannia, med «Broken Window» på B-siden, via Rough Trade Records. Singelen havnet på 56.-plass på UK Singles Chart. Singelen ble gitt ut i USA den 8. mai 2007 via Merge Records, under navnet «Keep the Car Running/Broken Window». Her havnet den på 32.-plass på *Billboard*s Hot Modern Rock Tracks.

Bandet fremførte sangen på *[[Saturday Night Live]]* den 24. februar 2007.

Foo Fighters spilte en versjon av sangen den 17. og 18. august 2007 under Echoes, Silence, Patience & Grace-turneen, i The O2 i London. Bandet spilte den en gang under en konsert for Jo Whileys *[[Live Lounge]]*, og igjen under en konsert for BBC Radio 1s Six Weeks of Summer-konsert i Brighton. Dave Grohl annonserte til publikum at han hadde spilt sangen tidligere samme dag, men var misfornøyd med måten den ble fremført, og derfor såg på det som hans plikt å prøve igjen. Han sa under den første innspillingen at han hører på sangen hver morgen når han våkner. Sangen kan finnes på Foo Fighters sin Let It Die EP. Bruce Springsteen and the E Street Band spilte sangen, sammen med Win Butler og Régine Chassagne, under en konsert i Ottawa den 14. oktober 2007.

## Spor
#«Keep the Car Running» – 3:28
#«Broken Window» – 6:27

## Referanser
Kunståret 1717

**Kunståret 1717** er en oversikt over hendelser, fødte og avdøde kunstnerpersonligheter i 1717.

## Hendelser
* 

## Malerier
* 

## Fødsler

*17. februar - Adam Friedrich Oeser, tysk grafiker, maler og skulptør (død 1799)
*20. juni - J.F.J. Saly, fransk billedhugger (død 1776)
*27. juni - Emanuel Witz, sveitsisk maler (død 1797)
*11. august - Giovanni Carlo Galli-Bibiena, italiensk arkitekt, designer, og maler (død 1760)
*Giuseppe Bottani, italiensk maler aktiv i Barokkperioden (død 1784)
*Alexander Cozens, britisk landskapsmaler med vannfarger og publisert malerlærer (død 1786)
*Robert Wood, britisk gravør, gentleman og politiker (død 1771)

## Dødsfall
*5. april - Jean Jouvenet, fransk maler (født 1647)
*18. april - Elias Brenner, finsksvensk kunstner, numismatiker, arkeolog (født 1647)
*21. november - Jean-Baptiste Santerre, fransk maler (født 1650)
*Giovanni Maria Morandi, italiensk maler av altartavler (født 1622)
*Luigi Quaini - italiensk maler av landskaper og arkitektur (født 1643)
*Carlo Antonio Rambaldi, italiensk maler fra Barokkperioden (født 1680)
*Girolamo Ruggieri, italiensk maler av landskaper og slag (født 1662)
*Wáng Huī, kinesisk landskapsmaler, mest kjent for De fire Wanger (født 1632)

## Referanser


## Eksterne lenker
*